Up-305/01
Natisni
Opravilna št.:
Up-305/01
Datum odločitve:
6. 9. 2002
ECLI:
ECLI:SI:USRS:2002:Up.305.01
Akt:
Ustavna pritožba družbe A. zoper sklep Višjega sodišča v Ljubljani št. I Cpg 406/2001 z dne 4. 4. 2001 v zvezi s sklepom Okrožnega sodišča v Ljubljani št. VI. Pg 141/95-28 z dne 23. 11. 1998
Izrek:
Ustavna pritožba družbe A. zoper sklep Višjega sodišča v Ljubljani št. I Cpg 406/2001 z dne 4. 4. 2001 v zvezi s sklepom Okrožnega sodišča v Ljubljani št. VI. Pg 141/95-28 z dne 23. 11. 1998 se ne sprejme.
Evidenčni stavek:
Ker očitno ne gre za kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
Geslo:
Nesprejem ustavne pritožbe, ker očitno ne gre za kršitev človekovih pravic in temeljnih svoboščin.
Pravna podlaga:
Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
12. 7. 2001
Vrsta odločitve:
sklep
Vrsta rešitve:
nesprejem ustavne pritožbe
Dokument:
US21685
Up-305/01- 4
30. 9. 2002
SKLEP
Ustavno sodišče je v postopku za preizkus ustavne pritožbe gospodarske družbe A., d.o.o., Ž., na seji senata dne 6. septembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba družbe A. zoper sklep Višjega sodišča v Ljubljani št. I Cpg 406/2001 z dne 4. 4. 2001 v zvezi s sklepom Okrožnega sodišča v Ljubljani št. VI. Pg 141/95-28 z dne 23. 11. 1998 se ne sprejme.
Obrazložitev
1. Sodišče prve stopnje je zavrnilo predlog pritožnice (tedaj toženke) za razveljavitev potrdila o pravnomočnosti sodbe.
Sodišče druge stopnje je pritožbo pritožnice zavrnilo in potrdilo sklep sodišča prve stopnje. V ustavni pritožbi pritožnica navaja, da je izpodbijani sklep nezakonit in da krši njene človekove pravice in svoboščine. Zatrjuje kršitev 14., 15. in 25. člena Ustave. Meni, da sporna sodba ni mogla postati pravnomočna.
Navaja, da je zoper njo vložila pritožbo in da je to razvidno iz potrdila o oddaji priporočene pošiljke.
2. Navedbo pritožnice, da je zoper sporno sodbo vložila pritožbo in da zato ta ni mogla postati pravnomočna, je sodišče v obravnavani zadevi preizkusilo in nanjo tudi odgovorilo. Glede na ugotovitvi sodišča, da niti iz vpisnikov na sodišču niti iz potrdila, ki ga je predložila pritožnica, ne izhaja, da bi pritožnica vložila pritožbo, sodišču, ki je izdalo sklep o pravnomočnosti sodbe, ni mogoče očitati kršitve pravice do pritožbe po 25. členu Ustave ali kakšne druge ustavne pravice ali temeljne svoboščine.
3. Navedb ustavne pritožbe, ki niso v zvezi z izpodbijanim sklepom, Ustavnemu sodišču ni treba povzemati in nanje ni treba odgovarjati.
4. Ker očitno ne gre za kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se v zakonskem roku za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger